Държавен вестник, бр. 83, 2019 г., стр. 11

БРОЙ  83	
Д Ъ Р Ж А В Е Н  В Е С Т Н И К 	
СТР.  11  
„(3) Всяко лице, което придобие пряко или 
непряко участие от три или над три на сто 
от капитала на инвестиционен посредник, 
което не е квалифицирано дялово участие, 
уведомява комисията в 7-дневен срок от 
придобиването.“
§ 22. В глава пета се създава чл. 60а:
„Уведомяване за неволно придобиване
Чл. 60а. Когато физическо или юриди­
ческо лице в случаите по чл. 53, ал. 1 и 2 
неволно придобие или увеличи пряко или 
непряко квалифицираното си дялово участие 
в инвестиционен посредник, то е длъжно 
незабавно да уведоми комисията, след като 
узнае за това, дори и ако възнамерява да 
намали участието си, така че то да спадне 
под праговете. Член 53, ал. 3 и 4 и чл. 55 – 59 
се прилагат съответно.“ 
§ 23. В чл. 61 се правят следните изме­
нения и допълнения:
1. Алинея 3 се изменя така:
„(3) С разрешение на комисията по пред­
ложение на заместник-председателя инвес­
тиционен посредник, който е определен като 
значим по ал. 1, може да обедини комитета 
по риска с одитния комитет по чл. 107 от 
Закона за независимия финансов одит, ако 
създаването на отделен комитет по риска не 
съответства на естеството, мащаба и слож­
ността на дейността му и вида и обхвата на 
извършваните от него инвестиционни услуги 
и дейности.“
2. Създават се ал. 4 и 5:
„(4) Членовете на обединения комитет 
по ал. 3 трябва да притежават знанията, 
уменията и опита, необходими да разбират 
напълно и да наблюдават прилагането на 
стратегията и склонността към поемане на 
риск от инвестиционния посредник, както 
и такива за изпълняване на функциите по 
вътрешен одит.
(5) Редът за издаване на разрешението по 
ал. 3 се определя с наредба.“
§ 24. В чл. 63, ал. 1 изречение второ се 
изменя така: „Членове на комитета за под­
бор на кандидати са само членове на кон­
тролния орган на значимия инвестиционен 
посредник.“
§ 25. В чл. 64 се правят следните изме­
нения и допълнения:
1. Създава се нова ал. 7:
„(7) Инвестиционният посредник гаран­
тира пригодността на всеки член на неговия 
управителен орган, съответно контролен ор­
ган, и извършва първоначална и последваща 
оценка на тяхната пригодност поотделно и 
колективно.“
2. Досегашната ал. 7 става ал. 8 и в нея 
след думите „инвестиционния посредник“ 
се поставя запетая, добавя се „включително 
към оценките по ал. 7 и критериите за из­
вършването им“ и се поставя запетая.
§ 26. Член 68 се изменя така:
„Други изисквания към оценката на при­
годността и към вътрешната организация
Чл. 68. (1) Инвестиционният посредник по 
чл. 10, ал. 1 или 2 извършва първоначална 
и последваща оценка на пригодността на 
ръководителя на звеното, осъществяващо 
функцията по съответствие с нормативните 
изисквания, ръководителя на звеното за 
управление на риска и ръководителя на 
звеното за вътрешен одит, съответно лицата, 
осъществяващи посочените функции.
(2) Допълнителни изисквания във връзка с 
извършването на първоначална и последваща 
оценка на пригодността на лицата по ал. 1 от 
инвестиционния посредник по чл. 10, ал. 1 
или 2, съответно от заместник-председателя, 
се определят с наредба.
(3) Допълнителни изисквания във връзка 
с вътрешната организация по чл. 65, вклю­
чително относно вътрешната отчетност, 
функцията по съответствие с нормативните 
изисквания, управлението на рисковете, 
вътрешния одит, отговорностите на висшия 
ръководен персонал, разглеждането на жал­
би, политиките и практиките за възнаграж­
денията, личните сделки, възлагането на 
важни оперативни функции на трети лица, 
управлението на конфликти на интереси, 
се определят с Делегиран регламент (ЕС) 
2017/565 и с наредба.“
§ 27. В чл. 77 се правят следните измене­
ния и допълнения:
1. Създава се нова ал. 3:
„(3) Брокер на финансови инструменти, 
съответно инвестиционен консултант, може 
да бъде лице, което:
1. притежава средно или висше образова­
ние – за брокер на финансови инструменти, 
съответно притежава висше образование – за 
инвестиционен консултант;
2. отговаря на изискванията на чл. 13, 
ал. 4, т. 2 – 4, 6 и 7;
3. е придобило правото да упражнява дей­
ност като брокер на финансови инструменти, 
съответно като инвестиционен консултант 
или му е призната придобита квалификация 
за упражняване на такава дейност.“
2. Досегашната ал. 3 става ал. 4 и в нея 
думите „Изискванията, на които трябва да 
отговарят лицата по ал. 2, както и условията 
и редът“ се заменят с „Редът“.
3. Досегашната ал. 4 става ал. 5 и в нея 
думите „въз основа на критерии, определени 
с наредбата по ал. 3“ се заличават.
4. Създава се ал. 6:
„(6) Допълнителни изисквания към лицата 
по ал. 1, включително във връзка с оценя­
ването по ал. 5 и критериите въз основа на 
които се извършва, се определят с наредба.“
§ 28. В чл. 78 ал. 2 се изменя така: